Ignacy Jan Paderewski

Ignacy Jan Paderewski, også kjent under det tyske navnet Ignaz Paderewski, (født  i Kuryłówka  (Kurilivka) i det polske område av guvernementet Podolia i Tsarrussland, død 29. juni 1941 i New York City) var en polsk pianist og statsmann og første statsminister i det uavhengige Polen i 1919.

Liv og virke

Bakgrunn
Paderewski kom fra den delen av det polske område som den gang var del av Tsarrussland og fra 1990-årene er blitt del av Ukraina. Det var et område der hans far, Jan Paderewski, virket som bestyrer av store landeiendommer. Hans mor Poliksena, født Nowicka, døde noen måneder etter at gutten var født. Faren ble fengslet for å ha deltatt i januaroppstanden og en tante overtok omsorgen for Paderewski.

Han fikk fra en ung alder undervisning i klaver. Han studerte senere for Rudolf Strobl i Warszawa, for Friedrich Kiel og Heinrich Urban i Berlin og for Theodor Leschetizky i Wien i 1880-årene.

Musiker

En konsert i Wien i 1887 ble hans store gjennombrudd som pianist, og fra 1890-tallet foretok han en mengde konsertreiser i Europa og i Amerika. Paderewski komponerte en pianokonsert, mindre pianostykker, deriblant en meget spilt menuett, operaene Manru og Sakuntala, to symfonier med mer. Skjønt Paderewski hovedsakelig var konsertpianist, komponerte han 1. symfoni i h-moll (Polonia, 1909). Han skrev i senromantisk stil og var en stor beundrer av Franz Liszt.

Politiker
Etter første verdenskrig gav han seg inn i politikken. Han var i 1919 polsk ministerpresident og utenriksminister og fra 1920 til 1921 representant i Folkeforbundet.  Takket være sine diplomatiske ferdigheter og sine språkkunnskaper (han var den eneste av delegatene i Folkeforbundet som ikke fikk noen oversettere ved sin side ettersom han flytende behersket syv språk) og den store aktelse han nøt, var han i stand til å forhandle ømtålige saker med landets ukrainske og tyske naboer og vinne internasjonal anerkjennelse ved sin virkemåte. 

Deretter vendte han tilbake til musikken, turnerte og tildels bodde i USA, helt frem til 1939. Etter andre verdenskrigs utbrudd var Paderewski medlem av den polske eksilregjeringen i Frankrike. 

Han døde i New York under en turné.

Referanser

Eksterne lenker 
 
 
 

Romantiske komponister
Polske komponister
Polske klassiske pianister
Polske politikere
Utenriksministre
Den hvite ørns orden
Hollywood Walk of Fame
Personer fra Khmilnyk rajon i Vinnytsia oblast
Honorære utnevnelser til Order of the British Empire
Polske ambassadører
ambassadører til Folkeforbundet